આરએસએસની આર્થિક પાંખ ગણાતા સ્વદેશી જાગણ મંચ અને કેન્દ્રની મોદી સરકારની આર્થિક ટેંક ગણાતા નીતિ આયોગ વચ્ચે કડવાશભર્યો વિવાદ ચાલી રહ્યો છે. આ વિવાદે હવે ખુલ્લંખુલ્લા ઉગ્ર રૃપ ધારણ કર્યું છે. સ્વદેશી જાગરણ મંચના સંયોજક અશ્વિની મહાજને નીતિ આયોગના સીઈઓ અમિતાભ કાંત અંગે ટ્વિટ કરીને કહ્યું છે કે તમને નીતિ આયોગમાં રહેવાનો નૈતિક અધિકાર નથી. તમે તમારી પસંદગીની બહુરાષ્ટ્રીય કંપનીઓની તરફેણ કરીને ઘોષિત સરકારી નીતિની વિરુદ્ધ ચાલી રહ્યા છો. તમે એવા રોકાણને આવકારી રહ્યા છો જે છૂટક વેપારીઓ, મેઇક ઇન ઇન્ડિયાના નાના વેપારીઓ અને ઈ-કોમર્સ સ્ટાર્ટઅપને ખતમ કરી રહ્યા છે.